CELEX: 22013D0004
Language: bg
Date: 2013-02-01 00:00:00
Title: Решение на Съвместния комитет на ЕИП № 4/2013 от 1 февруари 2013 година за изменение на приложение I (Ветеринарни и фитосанитарни въпроси) към Споразумението за ЕИП

30.5.2013   
            
            
               BG
            
            
               Официален вестник на Европейския съюз
            
            
               L 144/5
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 4/2013
   от 1 февруари 2013 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива за изпълнение 2011/68/ЕС на Комисията от 1 юли 2011 г. за изменение на директиви 2003/90/ЕО и 2003/91/ЕО за установяване на мерки за прилагане на член 7 от Директива 2002/53/ЕО на Съвета и член 7 от Директива 2002/55/ЕО на Съвета съответно по отношение на минимално изискваните характеристики, които следва да бъдат обхванати от изследването, и минималните условия за изследване на някои сортове земеделски растителни видове и зеленчукови видове (1) следва да бъде включена в Споразумението за ЕИП.
            
         
               (2)
            
            
               Решение за изпълнение 2012/340/ЕС на Комисията от 25 юни 2012 г. за организирането на временен експеримент съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета във връзка с полева инспекция под официален контрол за базови семена и селектирани семена от размножения, предхождащи базовите семена (2) следва да бъде включено в Споразумението за ЕИП.
            
         
               (3)
            
            
               Настоящото решение се отнася до законодателството относно фитосанитарните въпроси. Законодателството относно фитосанитарните въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е уточнено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
            
         
               (4)
            
            
               Във връзка с гореизложеното приложение I към Споразумението за ЕИП следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Глава III от приложение I към Споразумението за ЕИП се изменя, както следва:
   
               1.
            
            
               В част 1, точка 14 (Директива 2003/90/ЕО на Комисията) и точка 15 (Директива 2003/91/ЕО на Комисията) се добавя следното тире:
               
                           „—
                        
                        
                           
                              32011 L 0068: Директива за изпълнение 2011/68/ЕС на Комисията от 1 юли 2011 г. (ОВ L 175, 2.7.2011 г., стр. 17).“
                        
                     
         
               2.
            
            
               Под заглавие „АКТОВЕ, КОИТО ДЪРЖАВИТЕ ОТ ЕАСТ И НАДЗОРНИЯТ ОРГАН НА ЕАСТ ВЗЕМАТ НАДЛЕЖНО ПРЕДВИД“ след точка 82 (Решение 2010/680/ЕС на Комисията) се вмъква следната точка:
               
                           „83.
                        
                        
                           
                              32012 D 0340: Решение за изпълнение 2012/340/ЕС на Комисията от 25 юни 2012 г. за организирането на временен експеримент съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета във връзка с полева инспекция под официален контрол за базови семена и селектирани семена от размножения, предхождащи базовите семена (ОВ L 166, 27.6.2012 г., стр. 90).“
                        
                     
         Член 2
   Текстовете на Директива за изпълнение 2011/68/ЕС и на Решение за изпълнение 2012/340/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 февруари 2013 г., при условие че са внесени всички нотификации, предвидени в член 103, параграф 1 от Споразумението за ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 февруари 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 175, 2.7.2011 г., стр. 17.
   
      (2)  ОВ L 166, 27.6.2012 г., стр. 90.
   
      (3)  Без отбелязани конституционни изисквания.